CELEX: 62014TN0487
Language: da
Date: 2014-06-27 00:00:00
Title: Sag T-487/14: Sag anlagt den 27. juni 2014 — CHEMK og KF mod Kommissionen

25.8.2014   
            
            
               DA
            
            
               Den Europæiske Unions Tidende
            
            
               C 282/49
            
         Sag anlagt den 27. juni 2014 — CHEMK og KF mod Kommissionen
   (Sag T-487/14)
   2014/C 282/64
   Processprog: engelsk
   
      Parter
   
   
      Sagsøgere: Chelyabinsk electrometallurgical integrated plant OAO (CHEMK) (Chelyabinsk, Rusland) og Kuzneckie ferrosplavy OAO (KF) (Novokuznetsk, Rusland) (ved advokaterne B. Evtimov og M. Krestiyanova)
   
      Sagsøgt: Europa-Kommissionen
   
      Sagsøgerens/Sagsøgernes påstande
   
   
               —
            
            
               Kommissionens gennemførelsesforordning (EU) nr. 360/2014 af 9. april 2014 om indførelse af en endelig antidumpingtold på importen af ferrosilicium med oprindelse i Folkerepublikken Kina og Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (1) (grundforordningen) (EUT L 107, s. 13) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om en retlig fejl, der følger af en fejlagtig fortolkning af grundforordningens artikel 2, stk. 9, og/eller at Kommissionens konstatering af, at en enkelt økonomisk enhed er uden betydning for beregningen af den beregnede eksportpris (inklusive justeringer af eksportprisen) i henhold til grundforordningens artikel 2, stk. 9, og den deraf følgende konstatering af, at der burde foretages fuldt fradrag for alle RFA Internationals SA&G-omkostninger og fortjeneste fra den beregnede eksportpris, som CHEMK-koncernen blev indrømmet, var behæftet med et åbenlyst fejlskøn. I det omfang, Kommissionen kan have lagt forkastelsen af sagsøgernes påberåbelse af en enkelt økonomisk enhed til grund ved de nævnte konstateringer, har sagsøgerne gjort gældende, at en sådan forkastelse ligeledes er behæftet med en retlig fejl og/eller et åbenlyst fejlskøn.
            
         
               2.
            
            
               Andet anbringende om en tilsidesættelse af grundforordningens artikel 11, stk. 10, og en tilknyttet tilsidesættelse af grundforordningens artikel 11, stk. 9, ved Kommissionens fradrag af antidumpingtold fra sagsøgernes beregnede eksportpris. Tilsidesættelsen af grundforordningens artikel 11, stk. 9, følger af Kommissionens anvendelse af en ny fremgangsmåde ved vurderingen af, om tolden er behørigt afspejlet i videresalgsprisen, som er anderledes end den fremgangsmåde, der blev benyttet ved den sidste interimsundersøgelse, som førte til den gældende told over for sagsøgerne.
            
         
               3.
            
            
               Tredje anbringende om, at Kommissionens konstateringer vedrørende den påståede sandsynlighed for fornyet skadevoldende dumping i forbindelse med russisk import er behæftet med en række åbenlyse fejlskøn vedrørende de faktiske omstændigheder og beviserne.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L, s. 51).